ছাত্রীর বয়স ১৯, শিক্ষকের ৬৫। এহেন গানের শিক্ষকের বিরুদ্ধেই ছাত্রীকে শ্লীলতাহানির অভিযোগ উঠল বর্ধমানের এক শিক্ষকের বিরুদ্ধে। গণধোলাই দিয়ে অভিযুক্তকে পুলিশের হাতে তুলে দেয় জনতা।
দেখুন ভিডিও ১
 

ঘটনাটি ঘটেছে বর্ধমানের মিঠাপুকুর এলাকায়। অভিযুক্ত শিক্ষকের নাম সোমনাথ মুখোপাধ্যায়। ছাত্রীর অভিযোগ, গত ২৫ বৈশাখ বর্ধমানে রবীন্দ্র ভবনে রবীন্দ্র জয়ন্তী উপলক্ষে একটি অনুষ্ঠানের আয়োজন করা হয়েছিল। সেখানেই অভিযুক্ত গানের শিক্ষক একসঙ্গে ছবি তোলার অজুহাতে তার শরীরের বিভিন্ন জায়গায় আপত্তিজনকভাবে হাত দেন বলে জানিয়েছে অভিযোগকারিণী ছাত্রী। তখনই ওই শিক্ষককে নিয়ে ছাত্রীর মনে সন্দেহ দানা বাঁধে। 

ছাত্রীকে পাঠানো শিক্ষকের হোয়াটসঅ্যাপ মেসেজ। নিজস্ব চিত্র
ছাত্রীর আরও অভিযোগ, এর পর থেকেই ওই শিক্ষক তাকে হোয়াটসঅ্যাপে নানা আপত্তিকর মেসেজ পাঠাতে থাকেন। কিছু মেসেজ পাঠিয়ে ডিলিটও করে দেওয়া হয়। সেখানে ওই শিক্ষক তার প্রতি ‘আকর্ষণ বোধ করার’ কথা লেখেন বলে দাবি ওই ছাত্রীর। এমনকী মোবাইলে পাঠানো মেসেজগুলি সম্পর্কে কাউকে কিছু না জানানোর জন্যও ওই ছাত্রীকে বলেন অভিযুক্ত শিক্ষক। মেসেজ পড়ার পরে তা ডিলিট করে দেওয়ার কথাও জানান ওই শিক্ষক। 
কী অভিযোগ ছাত্রীর, দেখুন ভিডিও ২
 

এর পরেই বিষয়টি ছাত্রী তার মাকে জানায়। শনিবার রাতে ছাত্রীর পরিবার বর্ধমান থানায় ওই শিক্ষকের বিরুদ্ধে শ্লীলতাহানির অভিযোগ জানায়। ঘটনা জানাজানি হতেই এলাকাবাসীরা ওই শিক্ষকের বাড়ি গিয়ে তাকে গণধোলাই দেয়।
স্থানীয় বাসিন্দাদের দাবি, অভিযুক্ত শিক্ষক তাঁর দোষ স্বীকার করে নিয়েছেন। পুলিশ এসে অভিযুক্ত শিক্ষককে গ্রেফতার করে।